techiaith/cofnodycynulliad_en-cy huggingface dataset:
English: I think the Member makes a very important point in that local authorities have a significant role in promoting economic growth within their respective areas. One of my concerns in my time in this job has been the lack of capacity in some parts of Wales to do just that at a local authority level, and that's why I commend the approach being taken at a regional level, through the city region and growth deal region areas, to bring together those who are successful in driving local growth and those who are experienced in exporting. Now, what we've done in south Wales and in north Wales - and we're looking to do the same in mid Wales - is to bring together, at a local authority level, those who are responsible for economic development, and those who are experienced in exporting, and reach out to all potential exporters within any given region to make sure that they are being given all of the advice and support needed to take advantage of exports in the future.
Welsh: Credaf fod yr Aelod yn gwneud pwynt pwysig iawn yn yr ystyr fod gan awdurdodau lleol rôl arwyddocaol yn y gwaith o hybu twf economaidd yn eu hardaloedd. Un o fy mhryderon yn ystod fy nghyfnod yn y swydd hon yw diffyg capasiti ac adnoddau mewn rhai rhannau o Gymru i wneud hynny ar lefel yr awdurdodau lleol, a dyna pam rwy'n cymeradwyo'r dull a fabwysiadir ar lefel ranbarthol, drwy ardaloedd y dinas-ranbarthau a rhanbarthau cytundeb twf, i ddod â'r rhai sy'n llwyddo i sbarduno twf lleol a'r rhai sydd â phrofiad o allforio at ei gilydd. Nawr, yr hyn a wnaethom yn ne Cymru ac yng ngogledd Cymru - ac rydym yn ystyried gwneud yr un peth yn y canolbarth - yw dod â'r rhai sy'n gyfrifol am ddatblygu economaidd a'r rhai sydd â phrofiad o allforio at ei gilydd ar lefel yr awdurdodau lleol, ac estyn allan at yr holl allforwyr posibl ym mhob rhanbarth er mwyn sicrhau eu bod yn derbyn yr holl gyngor a chefnogaeth sydd eu hangen i fanteisio ar allforion yn y dyfodol.
English: Cabinet Secretary, there are investment opportunities, of course, outside of Europe, which the Demos report highlights, including China. Now, China currently represents 2 per cent of the Welsh export market, and exports have reduced by 3.5 per cent since 2013. A recent trade mission to China was largely to cement links with Welsh companies, but little has been reported on any substantive success in that regard. The Welsh Government has had five trade missions to China since 2012 and yet exports have not substantially increased since those visits. Will you, Cabinet Secretary, outline what you've planned to rebalance Welsh exports in favour of large markets such as China?
Welsh: Ysgrifennydd y Cabinet, mae cyfleoedd buddsoddi, wrth gwrs, yn bodoli y tu hwnt i Ewrop, fel y nodir yn adroddiad Demos, gan gynnwys Tsieina. Nawr, i Tsieina yr aiff 2 y cant o farchnad allforio Cymru ar hyn o bryd, ac mae'r allforion wedi lleihau 3.5 y cant ers 2013. Diben pennaf y daith fasnach ddiweddar i Tsieina oedd cryfhau cysylltiadau gyda chwmnïau o Gymru, ond ychydig o lwyddiant a gafwyd yn hynny o beth. Mae Llywodraeth Cymru wedi cynnal pum taith fasnach i Tsieina ers 2012, ond nid yw'r allforion wedi cynyddu'n sylweddol ers yr ymweliadau hynny. A wnewch chi, Ysgrifennydd y Cabinet, amlinellu eich cynlluniau i ailgydbwyso allforion Cymru o blaid marchnadoedd mawr fel Tsieina?
English: The trade mission wasn't just about securing more export opportunities. It was also about securing investment opportunities as well, and, in that respect, the trip was clearly a success, because, during the course of the mission, I agreed two deals for investment in Wales, creating a good number of jobs. But the Member is right that there are huge export opportunities, particularly, I believe, in the food and drink sector in China. In terms of exports alone, the sector has grown by 95 per cent in the last 10 years, and, in terms of changing tastes and attitudes and customer persuasions, we know that China is a growth territory. Recently, my colleague the Cabinet Secretary for Environment and Rural Affairs announced a £21 million fund through Project Helix to look globally at where emerging trends and changing trends offer up greater opportunities for the food and drink sector. This is to be commended. I think it will give us a great opportunity to grow the sector internationally and to create more jobs at home. But, insofar as China is concerned, I'm in no doubt that the strong cultural ties that we've established over the last decade should now result in more economic wins for Wales, and, in the years to come, that's where I'm going to be focusing my attention. I think a great deal of work and a huge amount of success has been realised in terms of developing the cultural bonds between Chinese regions and Wales. But now I want to see those bonds translated into more jobs, more investment, and more exports for Welsh companies.
Welsh: Nid sicrhau rhagor o gyfleoedd allforio oedd unig ddiben y daith fasnach. Roedd yn ymwneud hefyd â sicrhau cyfleoedd buddsoddi, ac yn hynny o beth, roedd y daith yn amlwg yn llwyddiant, oherwydd, yn ystod y daith, sicrheais ddau gytundeb ar gyfer buddsoddi yng Nghymru, gan greu nifer o swyddi. Ond mae'r Aelod yn iawn fod yna gyfleoedd enfawr ar gyfer allforio, yn enwedig, yn fy marn i, yn y sector bwyd a diod yn Tsieina. O ran allforion yn unig, mae'r sector wedi tyfu 95 y cant dros y 10 mlynedd diwethaf, ac o ran newid chwaeth ac agweddau a thueddiadau cwsmeriaid, gwyddom fod Tsieina yn diriogaeth ar gyfer twf. Yn ddiweddar, cyhoeddodd fy nghyd-Aelod, Ysgrifennydd y Cabinet dros yr Amgylchedd a Materion Gwledig, gronfa £21 miliwn drwy Brosiect Helix i edrych yn fyd-eang ar ble y bydd tueddiadau newydd a newidiol yn arwain at fwy o gyfleoedd ar gyfer y sector bwyd a diod. Mae hyn i'w ganmol. Credaf y bydd yn rhoi cyfle gwych inni dyfu'r sector yn rhyngwladol a chreu mwy o swyddi yma yng Nghymru. Ond o ran Tsieina, nid oes unrhyw amheuaeth gennyf y bydd y cysylltiadau diwylliannol cryf rydym wedi'u sefydlu dros y degawd diwethaf yn arwain yn awr at fwy o enillion economaidd i Gymru, a dros y blynyddoedd nesaf, byddaf yn canolbwyntio ar hynny. Credaf ein bod wedi gweld cryn dipyn o waith a llawer iawn o lwyddiant o ran datblygu'r cysylltiadau diwylliannol rhwng rhanbarthau Tsieina a Chymru. Ond yn awr, rwyf am weld y cysylltiadau hynny'n trosi'n rhagor o swyddi, mwy o fuddsoddiad, a mwy o allforion i gwmnïau o Gymru.
English: Now that the UK Government has triggered article 50, I would say it's imperative, of course, that Wales has an economic strategy in place in order to support what is a fragile economic market. So, what is your plan to support SMEs specifically during this time? Can I also ask when you'll be publishing your response to the UK Government's industrial strategy?
Welsh: Gan fod Llywodraeth y DU bellach wedi sbarduno erthygl 50, byddwn yn dweud, wrth gwrs, fod yn rhaid i Gymru gael strategaeth economaidd ar waith i gefnogi'r hyn sydd yn farchnad economaidd fregus iawn. Felly, beth yw eich cynllun i gefnogi busnesau bach a chanolig, yn benodol, yn ystod y cyfnod hwn? A gaf fi ofyn hefyd pryd y byddwch yn cyhoeddi eich ymateb i strategaeth ddiwydiannol Llywodraeth y DU?
English: I'll be writing to the Secretary of State for Business, Energy and Industrial Strategy in the coming weeks, outlining my response to the proposals. I've already met with Greg Clark in person and I've told him what I've said publicly, which is that there is little to disagree with in the strategy. There are areas of the strategy where I have a particular interest, especially those areas where we could see additional resource brought to Wales through research and development and innovation funding, and also through potential sector-specific deals. The quid pro quo is that the UK Government will work with Welsh Government in developing more detail of the industrial strategy, and, based on the discussions that I've had with the Secretary of State, I'm confident that we will be able to work closely together in this turbulent time, for the benefit not just of the Welsh economy, but of the whole of Britain.
Welsh: Byddaf yn ysgrifennu at yr Ysgrifennydd Gwladol dros Fusnes, Ynni a Strategaeth Ddiwydiannol yn ystod yr wythnosau nesaf, yn amlinellu fy ymateb i'r cynigion. Rwyf eisoes wedi cyfarfod â Greg Clark yn bersonol a dweud wrtho'r hyn a ddywedais yn gyhoeddus, sef nad oes fawr o ddim i anghytuno yn ei gylch yn y strategaeth. Mae gennyf ddiddordeb arbennig mewn rhai meysydd o'r strategaeth, yn enwedig y meysydd lle y gallem weld adnoddau ychwanegol yn dod i Gymru drwy gyllid ymchwil a datblygu ac arloesi, yn ogystal â thrwy gytundebau sector-benodol posibl. Y quid pro quo yw y bydd Llywodraeth y DU yn gweithio gyda Llywodraeth Cymru i ddatblygu manylion y strategaeth ddiwydiannol, ac ar sail y trafodaethau a gefais gyda'r Ysgrifennydd Gwladol, rwy'n hyderus y gallwn weithio'n agos gyda'n gilydd yn ystod y cyfnod cythryblus hwn, nid yn unig er budd economi Cymru, ond economi Prydain gyfan.
English: Yes. Our Wales Screen service provides a full crew and locations service and promotes Wales to the global production industry. This results in Welsh life, our locations, and talent being featured on screen in a number of productions each year.
Welsh: Gwnaf. Mae ein gwasanaeth Sgrîn Cymru yn darparu gwasanaeth criw a lleoliadau llawn ac yn hyrwyddo Cymru i'r diwydiant cynhyrchu byd-eang. Mae hyn yn golygu bod bywyd Cymru, ein lleoliadau, a'n talent yn cael eu harddangos ar y sgrîn mewn sawl cynhyrchiad bob blwyddyn.
English: Thank you for that answer. I am pleased that efforts such as the showreel have succeeded in increasing the numbers of companies and projects that do shoot in Wales in recent years, but, compared to other countries, we're still falling behind. I'd like to ask you what efforts you are making to improve how external production companies and film projects promote the fact that they have filmed in Wales. Can you also outline how you are encouraging companies and projects benefitting from Welsh Government funding to set their films in Wales, rather than, as is too often the case, using Wales as a stand-in for somewhere else? I've had a concern from a constituent about trying to encourage a distinct cultural element to any grants that are given out by Welsh Government. Ffilm Cymru seem to be quite explicit on their website that they will be promoting Welsh cultural content in relation to the films, but with regard to tv and Welsh Government funding, people are not so sure as to how you would potentially promote people who are interested in telling a story about our history to the people of Wales if they don't know that they can do so.
Welsh: Diolch am eich ateb. Rwy'n falch fod ymdrechion megis y ffilm hyrwyddo wedi llwyddo i gynyddu nifer y cwmnïau a'r prosiectau sy'n ffilmio yng Nghymru dros y blynyddoedd diwethaf, ond o gymharu â gwledydd eraill, rydym yn dal ar ei hôl hi. Hoffwn ofyn pa ymdrechion rydych yn eu gwneud i wella'r ffordd y mae cwmnïau cynhyrchu a phrosiectau ffilm allanol yn hyrwyddo'r ffaith eu bod wedi bod yn ffilmio yng Nghymru. A allwch amlinellu hefyd sut rydych yn annog cwmnïau a phrosiectau sy'n elwa o gyllid Llywodraeth Cymru i osod eu ffilmiau yng Nghymru, yn hytrach na defnyddio Cymru fel lleoliad i gynrychioli rhywle arall, fel sy'n digwydd yn rhy aml o lawer? Mae un o fy etholwyr wedi mynegi pryderon ynglŷn â cheisio annog elfen ddiwylliannol unigryw mewn perthynas ag unrhyw grantiau a roddir gan Lywodraeth Cymru. Ymddengys fod Ffilm Cymru yn dweud yn eithaf penodol ar eu gwefan y byddant yn hyrwyddo cynnwys diwylliannol Cymreig mewn perthynas â'r ffilmiau, ond o ran teledu a chyllid Llywodraeth Cymru, nid yw pobl mor siŵr sut y byddech o bosibl yn hyrwyddo pobl sydd â diddordeb mewn adrodd stori am ein hanes i bobl Cymru, os nad ydynt yn gwybod y gallant wneud hynny.
English: I'm going to apologise in advance for using an expletive in answering the Member's question. We do, where possible, influence productions so that they are not just filmed in Wales but also set in Wales. An example is 'The Bastard Executioner', which producers originally intended to be set in England, but which, after discussions with Welsh Government, was set instead in Wales. I think it would be worth my while to write to Members detailing the criteria that must be met in attracting investment from Welsh Government, because it does include specific requirements. For example, it requires one or more of the following: exposure of as broad a range of images of Wales as possible; the telling of indigenous stories simultaneously in English and Welsh, which has proven to be hugely successful in productions such as 'Hinterland'; and the exposure of the image of Wales to a wide international audience. But I'll write to Members with full details of the criteria. I think it is impressive that the Welsh creative industries have grown at a pace faster than any other region in the UK outside of London. This shows that there is a huge appetite to film in Wales. But, it also demonstrates the quality, I think, of the crews that we now have in Wales, particularly along the M4 corridor, which is proving to be one of the most magnetic filming hubs anywhere in Europe at present.
Welsh: Rwyf am ymddiheuro o flaen llaw am ddefnyddio rheg wrth ateb cwestiwn yr Aelod. Lle y bo modd, rydym yn annog cynyrchiadau nid yn unig i ffilmio yng Nghymru ond hefyd i'w gosod yng Nghymru. Enghraifft o hyn yw'r gyfres 'The Bastard Executioner', y bwriadai'r cynhyrchwyr ei gosod yn Lloegr yn wreiddiol, ond wedi trafodaethau gyda Llywodraeth Cymru, fe'i gosodwyd yng Nghymru yn lle hynny. Credaf y byddai'n fuddiol i mi ysgrifennu at yr Aelodau yn manylu ar y meini prawf y mae'n rhaid eu bodloni o ran denu buddsoddiad gan Lywodraeth Cymru, gan eu bod yn cynnwys gofynion penodol. Er enghraifft, mae angen un neu fwy o'r canlynol: amrywiaeth mor eang â phosibl o ddelweddau o Gymru; adrodd straeon brodorol ar yr un pryd yn Gymraeg ac yn Saesneg, sydd wedi bod yn hynod o lwyddiannus mewn cynyrchiadau megis 'Hinterland'; a dangos delweddau o Gymru i gynulleidfa ryngwladol eang. Ond byddaf yn ysgrifennu at yr Aelodau gyda manylion llawn am y meini prawf. Credaf ei bod yn wych fod y diwydiannau creadigol yng Nghymru wedi tyfu'n gyflymach nag yn unrhyw ranbarth arall yn y DU y tu allan i Lundain. Mae hyn yn dangos bod cryn awydd i ffilmio yng Nghymru. Ond credaf ei fod hefyd yn dangos safon y criwiau sydd gennym yng Nghymru erbyn hyn, yn enwedig ar hyd coridor yr M4, sy'n un o'r canolfannau ffilmio mwyaf atyniadol yn Ewrop ar hyn o bryd.
English: Cabinet Secretary, may I congratulate you on your energetic and sterling efforts to ensure that Wales is promoted in television and film productions? I noted with interest the promotional showreel introduced by Hollywood A-lister Michael Sheen, which features clips from some of the latest major productions filmed in Wales and which does promote everything that the country has to offer as a filming location. Twenty-sixteen was a successful year for Wales Screen, which handled 386 production inquiries with more than £41 million spent in Wales by productions, supported by this Welsh Labour Government. Cabinet Secretary, what can the Welsh Government do to encourage further promotion of Wales and Welsh culture in television and film productions?
Welsh: Ysgrifennydd y Cabinet, a gaf fi eich llongyfarch ar eich ymdrechion egnïol a rhagorol i sicrhau bod Cymru yn cael ei hyrwyddo mewn cynyrchiadau teledu a ffilm? Nodais â diddordeb y ffilm hyrwyddo a gyflwynwyd gan y seren Hollywood, Michael Sheen, sy'n cynnwys clipiau o rai o'r cynyrchiadau mawr diweddaraf i gael eu ffilmio yng Nghymru, ac sy'n hyrwyddo popeth sydd gan y wlad i'w gynnig fel lleoliad ffilmio. Roedd 2016 yn flwyddyn lwyddiannus i Sgrîn Cymru, wrth iddynt ymdrin â 386 o ymholiadau cynhyrchu, gyda chynyrchiadau'n gwario dros £41 miliwn yng Nghymru, gyda chefnogaeth Llywodraeth Lafur Cymru. Ysgrifennydd y Cabinet, beth y gall Llywodraeth Cymru ei wneud i annog rhagor o hyrwyddo ar Gymru a diwylliant Cymru mewn cynyrchiadau teledu a ffilm?
English: Can I thank the Member for her question and also for the very keen interest that she's shown, since her election to this Chamber, in the creative industries? Every single production that's funded by the Wales Screen fund is required to pass a culture test. It goes beyond the culture test criteria designed by the Department for Culture, Media and Sport, because it also has Welsh-specific criteria designed to promote Wales and Welsh talent. I think that's adding to the value of the Wales offer to film and television producers around the globe. Wales Screen works very successfully to attract productions to film in Wales, showcasing our incredible landscapes, which incidentally are the No. 1 factor for tourists to come to Wales, and also our cityscapes, to international audiences. The Member may be interested to know that Wales Screen officials also market what can be had and what can be achieved in Wales to an international audience through direct contact with producers in the United States and in other key areas of the world, such as Cannes. We also host inward visits from top industry executives to market the benefits of making television and film in Wales. We also, on a very relentless basis, as shown through the recent promotion of the showreel, raise awareness of Wales as a great place in which to film.
Welsh: A gaf fi ddiolch i'r Aelod am ei chwestiwn ac am ddangos cryn ddiddordeb, ers cael ei hethol i'r Siambr hon, yn y diwydiannau creadigol? Mae'n ofynnol i bob cynhyrchiad sy'n cael ei ariannu gan gronfa Sgrîn Cymru basio prawf diwylliant. Mae'n mynd y tu hwnt i feini prawf y prawf diwylliant a gynlluniwyd gan yr Adran dros Ddiwylliant, y Cyfryngau a Chwaraeon, gan ei fod hefyd yn cynnwys meini prawf sy'n benodol i Gymru a luniwyd i hyrwyddo Cymru a thalent Cymru. Credaf fod hynny'n ychwanegu at werth cynnig Cymru i gynhyrchwyr ffilmiau a theledu ledled y byd. Mae Sgrîn Cymru yn gweithio'n llwyddiannus iawn i ddenu cynyrchiadau i ffilmio yng Nghymru, gan arddangos ein tirweddau anhygoel, sef y ffactor pwysicaf o ran denu twristiaid i Gymru, a hefyd ein dinasweddau, i gynulleidfaoedd rhyngwladol. Efallai yr hoffai'r Aelod wybod bod swyddogion Sgrîn Cymru hefyd yn marchnata'r hyn y gellir ei gael a'r hyn y gellir ei gyflawni yng Nghymru i gynulleidfa ryngwladol drwy gyswllt uniongyrchol â chynhyrchwyr yn yr Unol Daleithiau a rhannau allweddol eraill o'r byd, megis Cannes. Rydym hefyd yn gwahodd swyddogion gweithredol blaenllaw o'r diwydiant ar ymweliad er mwyn marchnata manteision cynhyrchu teledu a ffilm yng Nghymru. Rydym hefyd, fel y gwelwyd yn y ffilm hyrwyddo ddiweddar, yn gweithio'n ddi-baid i godi ymwybyddiaeth o Gymru fel lle gwych i ffilmio.
English: Yes. The road safety framework for Wales sets out the actions we and our partners are taking to achieve our casualty reduction targets. I announced capital and revenue road safety grant funding on 22 March.
Welsh: Gwnaf. Mae fframwaith diogelwch ar y ffyrdd Cymru yn nodi'r camau rydym ni a'n partneriaid yn eu cymryd i gyrraedd ein targedau lleihau damweiniau. Cyhoeddais gyllid grant cyfalaf a refeniw ar gyfer diogelwch ar y ffyrdd ar 22 Mawrth.
English: I was particularly pleased to see that, as part of that announcement last week, there was funding for road safety measures in my area, and particularly near schools. Hakin and Hubberston, Newtown High School, Presteigne primary and Lampeter are all now going to benefit. So, I thank you for that. But, under the Wales Act 2017, Welsh Ministers will now have more power over roads and transport, and that actually includes national speed limits. So, will you be exploring, Cabinet Secretary, how those powers might be used to further advance road safety, particularly in reduced speed outside schools and in built-up areas?
Welsh: Roeddwn yn arbennig o falch o weld, yn rhan o'r cyhoeddiad yr wythnos diwethaf, fod cyllid wedi'i roi ar gyfer mesurau diogelwch ar y ffyrdd yn fy ardal, ac yn enwedig ger ysgolion. Bydd Hakin a Hubberston, Ysgol Uwchradd y Drenewydd, Ysgol Gynradd Llanandras a Llanbedr Pont Steffan i gyd yn elwa yn awr. Felly, diolch am hynny. Ond o dan Ddeddf Cymru 2017, bydd gan Weinidogion Cymru fwy o rym dros ffyrdd a thrafnidiaeth, gan gynnwys terfynau cyflymder cenedlaethol. Felly, a wnewch chi, Ysgrifennydd y Cabinet, archwilio sut y gellid defnyddio'r pwerau hynny i wella diogelwch ffyrdd, yn enwedig o ran lleihau cyflymder y tu allan i ysgolion ac mewn ardaloedd adeiledig?
English: Yes, I most certainly will. I'm keen to see more 20 mph zones introduced around schools. There is only so much that our financial resources can achieve through educating young people. Other measures must be introduced and I do believe that we should look at reducing the speed of motorists passing places of education. For the next financial year, as the Member has highlighted, we'll be making available almost £4 million in road safety capital grants to fund 31 road casualty reduction schemes across 16 local authorities, and we're also delivering schemes that are benefiting 21 schools across Wales. But I do think that we need to continue to roll out our Safe Routes to Trunk Road Schools programme, which is seeing a huge number of schools in areas that are adjacent to trunk roads have 20 mph limits introduced. In terms of the powers that are to come to the Welsh Assembly through the Wales Bill, at this moment we don't have powers to set a national speed limit. But the Wales Bill will give us the power to vary the national speed limit on local and trunk roads, including special roads, and it will also give the National Assembly the ability to legislate on national speed limits. I am looking this year - the Member may be interested to know - at the speed limit review, which is a review that examines whether speed limits should be reduced in congested areas, especially where there are schools. I'm looking to update that this very year because, as I said, I think it's imperative that we do reduce the speed at which vehicles are travelling outside and near schools.
Welsh: Gwnaf, yn sicr. Rwy'n awyddus i weld rhagor o barthau 20 milltir yr awr yn cael eu cyflwyno ger ysgolion. Hyn a hyn yn unig y gall ein hadnoddau ariannol ei gyflawni drwy addysgu pobl ifanc. Mae'n rhaid cyflwyno mesurau eraill, a chredaf y dylem geisio gostwng cyflymder y modurwyr sy'n gyrru heibio i sefydliadau addysg. Ar gyfer y flwyddyn ariannol nesaf, fel y nododd yr Aelod, byddwn yn rhyddhau bron i £4 miliwn mewn grantiau cyfalaf diogelwch ar y ffyrdd er mwyn ariannu 31 o gynlluniau ar gyfer lleihau damweiniau ffyrdd mewn 16 awdurdod lleol, ac rydym hefyd yn darparu cynlluniau a fydd o fudd i 21 ysgol ledled Cymru. Ond credaf fod angen inni barhau i gyflwyno ein rhaglen Llwybrau Diogel i Ysgolion ar Gefnffyrdd, sydd wedi arwain at gyflwyno terfynau cyflymder 20 milltir yr awr ger nifer fawr iawn o ysgolion mewn ardaloedd sy'n agos at gefnffyrdd. O ran y pwerau a ddaw i Gynulliad Cymru drwy Fil Cymru, ar hyn o bryd nid oes gennym bwerau i osod terfyn cyflymder cenedlaethol. Ond bydd Bil Cymru yn rhoi'r grym i ni amrywio'r terfyn cyflymder cenedlaethol ar ffyrdd lleol a chefnffyrdd, gan gynnwys ffyrdd arbennig, a bydd hefyd yn rhoi'r gallu i'r Cynulliad Cenedlaethol ddeddfu ar derfynau cyflymder cenedlaethol. Rwy'n edrych eleni - efallai yr hoffai'r Aelod wybod - ar yr adolygiad o derfynau cyflymder, sef adolygiad sy'n edrych i weld a ddylid gostwng terfynau cyflymder mewn mannau prysur, yn enwedig ger ysgolion. Rwy'n bwriadu ei ddiweddaru eleni oherwydd, fel y dywedais, credaf fod yn rhaid i ni ostwng cyflymder teithio cerbydau y tu allan i ysgolion ac yn agos atynt.